**Megvalósítási előzmények**

A projektet a Támogatási Szerződés hatálybalépését követően 2019.03.01- én kezdtük meg. Erre változásbejelentőt nyújtottunk be, amit az Irányító Hatóság jóvá is hagyott. Miután 2019.03.01- én felállt a projekt menedzsment, átvizsgálta a projekt cselekvési ütemtervét. A projekt beadása és elfogadása között eltelt hosszú idő miatt több változás is nehezítette a projekt megvalósítását. Az egyik megnevezett megvalósítási helyszín(ingatlan)eladásra került, illetve a tervezett Csillagpont helyszínét a rendezési terv alapján kifogásolta az illetékes Építési Hatóság és nem adott rá építési engedélyt.. Emiatt új önkormányzati tulajdonban lévő ingatlant kellett keresni a Csillagpont számára. A tervezőnek meg kellett vizsgálnia, hogy a már elkészült tervek adaptálhatók e az új területre. Miután ez elkészült, szerződésmódosítási igényt nyújtottunk be 2019.05.22- én(kiegészítve még egyéb költségvetést érintő módosításokkal-járulék elszámolási szabályok változása miatt),ami hiánypótlásának 2019.06.23- án tettünk eleget, és a módosítási igényünket 2019.06.27- én elfogadták. Ezután tudtuk csak az újbóli engedélyeztetési eljárást elindítani az Építési Hatóságnál. Sajnos mivel ez a nyári időszakra esett, emberi tényezők is hátráltatták a folyamatot(nyári szabadságolások),ezért az építési engedélyt csak 2019.október 31- én kaptuk meg. Mivel a közbeszerzési eljárást egy ütemben szerettük volna lefolytatni, erre az engedélyre vártunk, és el kezdtük a közbeszerzéshez szükséges dokumentációkat összeállítani. A megbízott tervező rendelkezésünkre bocsájtott minden anyagot és megtette a szükséges bejelentéseket, a nem engedélyköteles tevékenységeknél. A korábban érintett Építési Hatóság a 6 db bérlakás bejelentését követően, szintén a rendezési tervre hivatkozva, a bejelentés elutasította. A kedvezményezett képviselője azonnali intézkedés keretében személyesen megkereste az Építési Hatóságot a szükséges teendők megtétele miatt. Ott azt a választ kaptuk, hogy vagy keresünk új telkeket az ingatlanok számára, vagy módosítjuk a rendezési tervet. Az Építési Hatóság csak a lefolytatott rendezési terv módosítása után hajlandó a bejelentést elfogadni. Enélkül pedig a közbeszerzés nem indítható el. A projekt menedzsment és a szakmai stáb azonnali válság tervet készített. Felmérték, hogy az új telkek bevonása a projektbe még több időt venne el a megvalósítástól.(megvalósítási helyszín változás miatt szerződés módosítás, ha a tervek nem adaptálhatók más helyszínre, új tervek készítése stb.) Ezért a rendezési terv azonnali felülvizsgálata mellett döntöttek a 314/2012.Kormányrendelet 32.§ 6.bekezdés c. ,pontja alapján, amely gyorsított tárgyalási módon történő felülvizsgálatot jelent. Ezáltal a Tiszanána Község Képviselőtestülete a beépítendő területet kiemelt fejlesztési területté nyilvánítja. Mivel jelenleg a szolgáltató beszerzése zajlik, ennek időbeni határidejét nem tudjuk megbecsülni. A projekt menedzsment és Tiszanána Község Képviselőtestülete úgy döntött, hogy az előzetes tervekkel ellentétben, két ütemben írja ki a közbeszerzési eljárást. A jogszabályi kötelezettségeknek eleget téve a Támogatási Szerződés hatálybalépését követő 12 hónapban, vagyis 2020.01.31- ig megkezdődik a közbeszerzési eljárás a Csillagpont, Csillagház és a 1db felújítandó lakás tekintetében. Miután a rendezési terv felülvizsgálata megtörténik és az Építési Hatóság meghozza beleegyező határozatát, a 6 db bérlakás építésére és a járda építésére is kiírjuk a közbeszerzési eljárást. A sikeres közbeszerzési eljárások lefolytatása és a nyertes ajánlattevővel való szerződéskötés után kezdődhet a kivitelezés ,és a kivitelező által kiállított számlák befogadása, kifizetési igények benyújtása.

2020.04.23-án a Heves Megyei Kormányhivatal Állami Főépítészeti Iroda a rendezési terv módosítást jóváhagyta, ezután megtörtént az Építési hatóság felé a bejelentés. Az Építésügyi és Örökségvédelmi Főosztály Építésügyi Osztály 2020.05.29-én kelt értesítésében 2020.06.03-tól engedélyezte az építések elkezdését.

**3. Eddig megvalósult tevékenységek**

- Projekt menedzsment felállítása és működtetése

- Közbeszerzési eljárások elindítása és lefolytatása

- Tervezői és kivitelezői mérnöki feladatok ellátása

- Műszaki ellenőri feladatok biztosításához beszerzési eljárás lefolytatása

- Tájékoztatás, nyilvánosság biztosításához szükséges táblák beszerzési eljárásának lefolytatása

Az előbb felsorolt szolgáltatókkal megkötött vállalkozási szerződések feltöltésre kerültek az EPTK felületen.

Kifizetés igénylések:

* Az első kifizetési igényt 2019.12.04-én nyújtottuk be előleg terhére. 9 329 599 Ft. összegben. Ebből részben jóváhagyásra került: 2020.03.25.-én -7 771 612 Ft.

Mérföldkövek:

- 1. A Csillagpont és Csillagház átadása (azon támogatást igénylők esetében, akik ezen felhívás keretében kötelezettek)legkésőbb 3 hónappal a Támogatási Szerződésben rögzített fizikai befejezést megelőzően. Határideje: 2020.12.29.

- 2. Az ingatlan lakhatási engedélyének megadására vonatkozó engedély iránti kérelem benyújtása a projekt fizikai befejezésének időpontjáig. Határideje: 2021.03.31.

Műszaki szakmai eredmény:

- Szociális bérlakások kialakítása,felújítása.2.mérföldkőhöz kapcsolódik. Számszerűsíthető célérték: 7 db

- Lakhatási beruházással elért személyek. 2. mérföldkőhöz kapcsolódik. Számszerűsíthető célérték: 32 fő

**4.A projektbe tervezett építési beruházások rövid összefoglalása:**

A beruházás során 7 lakást alakítunk ki, melyből

- 1 db felújítás

- 6 db új építés (három ikerház),ehhez kapcsolódó 700 m járda.

- Csillagpont, mely új építésű

- Csillagház, mely meglévő épület felújítása

Az alábbi táblázat az építési beruházások jellegét ill. a beruházással érintett helyszínek méreteit mutatja**:**

|  |  |  |  |
| --- | --- | --- | --- |
|  | **Ingatlan címe** | **Ingatlan nagysága** | **Beruházás jellege** |
| Csillagpont | Tiszanána Fő út 3/1 409.hrsz. | 94,39 m2 | építés |
| Csillagház | Tiszanána Fő út 145. | 287,37 m2 | felújítás |
| 3 db sorház | Tiszanána Bartók Béla út | 70,59 m2 | építés |
| Tiszanána Bartók Béla út | 70,59 m2 | építés |
| Tiszanána Bartók Béla út | 70,59 m2 | építés |
| Szociális bérlakás | Tiszanána Fő út 2/1 | 70 m2 | felújítás |